Rundskriv 1/07

INNFØRING AV NYTT LØNNS- OG PERSONALSYSTEM (SAP)

Overgangen til SAP innebærer nye rutiner å forholde seg til mht. til lønn og reiseregninger.

Det skilles nå mellom hovedkjøring av lønn, bonuskjøring, reisekjøring og kjøring av reiseforskudd. Hovedkjøring skjer en gang pr. måned. De andre kjøringene skjer to ganger pr. måned.
Hovedkjøring av lønn:
- Tilsatte med månedslønn

- Timelærere (ved tvil kontakt ØP) 

- Hjelpelærere

- Timeengasjerte adm./tekn. personale

- Vakter; bibliotekvakt, IT-vakt, studentvakt

- Overtid

- Ekstraarbeid ut over fast stillingsstørrelse

Bonuskjøring:

- Møtegodtgjøringer

- Øvingslærere

- Veiledere

- Eksamensvakter

- Gjesteforelesere

- Sensur

- Bedømmelse

- Selvstendig næringsdrivende

- Hvor det er avtalt en fast sum 


Reisekjøring

- Reiseregninger

Reiseforskudd
- Reiseforskudd

A.
Rutiner for hovedkjøring av lønn

Månedslønn: 

Normalt brukes månedslønn for alle tilsatte med tilsettingsforhold av en viss varighet og med regulert arbeidstid. Normalt vil da alle nødvendige personalia foreligge for å generere lønn. Unntaket er ved administrative tilsettinger (akutt behov ved sykdom og lignende). I slike tilfeller må vi ha:

· Navn og bostedsadresse

· Fødselsnummer

· Skattekort

· Bankkonto

· Utdanning og praksis

· Eventuell avtalt stillingskodeplassering 

Timelønnede: 

Se foran under ”hovedkjøring lønn” hvem som omfattes av timelønnsbestemmelsene.

Vi må ha:

· Personalia (se pkt. foran om månedslønn)

· Tilsattnr. 

· Kontrakt (jf. regler for utforming av kontrakt)

· Trygdekontornr. for bosatte i de største byene (Oslo, Bergen, Stavanger, Trondheim)
· CV

· Timeliste

Inntil videre skal de gamle honorarskjemaene benyttes. Men kontraktene må endres slik at stillingskode fremgår av kontrakten og det skal alltid oppgis bostedsadresse.
Overtid/ekstraarbeid:
· Overtidsliste

· Ved ekstraarbeid (faglig tilsatte) kreves kontrakt, honorarskjema, kopi av arbeidsplan og bekreftelse på at arbeidsplanen er utført

· Tilsattnr. (se fotnote)

B.
Rutiner for bonuskjøring

Se under ”bonuskjøring” hvem som omfattes av bonuskjøringer.

Se foran under ”timelønnede” hva vi trenger av opplysninger.

C.
Rutiner for REISEkjøring

Før den selvbetjente reiseregningsmodul (ESS) tas i bruk, sannsynligvis i løpet av våren 2007, må alle reiseregninger registreres i SAP av oss.

Nå er det viktigere enn noen gang at skjemaet fylles riktig ut og vi understreker følgende:

· Dato og klokkeslett for reisens start og slutt må oppgis. 

· Det må fylles ut reisested (utgangs- og endepunkt) og formål. 

· Ved utenlandsreiser må land oppgis.

· I tilfeller der det er flere destinasjoner må ovenstående opplysninger spesifiseres for hvert enkelt sted.

· Hvis reisen starter eller forlenges med privat opphold skal det brukes tidsangivelser for når reisen faktisk kunne foregått av hensyn til tjenesteoppdraget. 

Mangler noe av dette, får vi ikke registrert reiseregningen og den blir da heller ikke utbetalt.

Som tidligere må dere sørge for at alle utgifter er dokumentert med originalkvitteringer. Husk også å føre opp flybilletter og lignende som høyskolen har betalt, og trekk dette fra som et reiseforskudd.
Reiseregning skal fortrinnsvis leveres straks reisen er foretatt, men senest 1 måned etter at reisen er avsluttet.
For å begrense merarbeidet med reiseregninger vil vi oppfordre tilsatte til å benytte kredittkort i størst mulig grad.

D.
Rutiner for REISEFORSKUDD
Reiseforskudd utbetales nå gjennom SAP to ganger hver måned. Det betyr at dere må planlegge eventuelle forskudd i god tid før reisen

INNLEVERINGSFRISTER 

Hovedkjøring av lønn

Hovedkjøring skjer hver måned med utbetaling den 12. 
Månedslønn

Timelister, overtidslister og lønnsmeldinger for månedslønte må være innlevert senest den 25. i måneden. 

Overtid utbetales kun i forbindelse med hovedkjøring av lønn. Regler for innlevering er det samme som for timebetalte, dvs. ett skjema for hver måned. 

Timelønnede
I utgangspunktet skal alle timelønnede rapporteres til Statens Pensjonskasse (SPK).

For at pensjonsgrunnlaget skal blir riktig må det skrives ett skjema for hver måned og timene må innleveres en gang pr. måned. Denne rutinen er nødvendig også for at registreringen i Arbeidsgiver- og arbeidstaker registeret (AA-registeret) skal bli korrekt. 

Timelister og lønnsmeldinger for timelønnede må være innlevert senest den 25. i måneden. 

Bonuskjøring 

Bonuskjøring (lønn, honorar, godtgjørelser og andre engangsutbetalinger) skjer 2 ganger hver måned. Det veksles mellom bonuskjøringer og reisekjøringer. Disse utbetalingene kommer ikke samtidig. Honorarskjemaer etc. behandles fortløpende og tas med på kjøringen så snart de er ferdigbehandlet.
Reisekjøring
Reisekjøringer skjer 2 ganger hver måned. Det veksles mellom bonuskjøringer og reisekjøringer og disse utbetalingene kommer ikke samtidig. 
Reiseregninger behandles fortløpende og tas med på kjøringen så snart de er ferdigbehandlet.
Reiseforskudd

Reiseforskudd utbetales gjennom SAP i egne kjøringer. Det betyr at dere må planlegge eventuelle forskudd i god tid før reisen

� De som registreres med lønn hos oss vil få et tilsattnr. Dette må benyttes neste gang det blir aktuelt med lønnsutbetaling 





